საერთაშორისო სამართლებრივი თანამშრომლობის გერმანული ფონდი (IRZ), დაარსდა 1992 წელს გერმანიის იუსტიციის მაშინდელი ფედერალური სამინისტროს ინიციატივით, რომელიც, გერმანიის ფედერალური მთავრობის დავალებით, 30-ზე მეტ პარტნიორ ქვეყანაში მხარს უჭერს რეფორმებს სამართლის სფეროსა და სასამართლო სისტემაში. მისი პროექტებითა და აქტივობებით, IRZ-ი ხელს უწყობს დამოუკიდებელი და ქმედითი სასამართლო სისტემის ჩამოყალიბებას, ყველა საპროცესო-სამართლებრივი საფუძვლის ჩათვლით. IRZ-ის საქმიანობის ძირითადი აქცენტებია საკანონმდებლო კონსულტაციები (მაგალითად, ექსპერტების მიერ კონსულტაციების ჩატარება, დასკვნების შედგენა და კანონპროექტების შემუშავებაში ჩართულობა). IRZ-ი ხელს უწყობს კანონების დანერგვას, განსაკუთრებით, იურისტების ყველა იურიდიულ სფეროში გადამზადებითა და კვალიფიკაციის ამაღლებით. ამ კონსულტაციების ძირითადი მიმართულებაა გერმანული და ევროპული სამართალი და ტრანსნაციონალური გამოცდილების გაზიარება. დამატებითი ინფორმაცია იხ. ჩვენს ვებ-გვერდზე [www.irz.de](http://www.irz.de).

IRZ-ის თანამშრომლობა საქართველოსთან სათავეს იღებს 2006 წლიდან, საქართველოს იუსტიციის სამინისტროსა და გერმანიის იუსტიციისა და მომხმარებელთა დაცვის ფედერალურ სამინისტროს შორის გაფორმებული თანამშრომლობის მემორანდუმის საფუძველზე. მას შემდეგ განხორციელდა მრავალი წარმატებული პროექტი ქვეყანაში არსებულ სახელმწიფო და არასახელმწიფო დაწესებულებებთან თანამშრომლობით. თემატურად IRZ-ის საქმიანობის ძირითადი აქცენტი საქართველოში არის სისხლისა და სისხლის საპროცესო სამართალი, სასჯელაღსრულება, ადამიანის ძირითადი უფლებები და საერთაშორისო შეთანხმებების ეროვნულ სამართალში დანერგვა. აღნიშნულმა ღონისძიებებმა ხელი უნდა შეუწყონ ქართული მართლმსაჯულების გაძლიერებასა და ამგვარად უზრუნველყონ მეტი სტაბილურობა და კანონის უზენაესობა, ასევე ადამიანის ძირითადი უფლებების დაცვა ([www.irz.de/georgien](http://www.irz.de/georgien)).

ამ ფონზე IRZ-მა გადაწყვიტა 2015 წელს, დაეფინანსებინა „გერმანულ-ქართული სისხლის სამართლის ელექტრონული ჟურნალის“ გამოცემა. ჩვენი აზრით, სამეცნიერო სტატიებისა და საკონფერენციო ანგარიშების გამოქვეყნება საქართველოში სისხლის სამართლის განვითარების მნიშვნელოვანი წინაპირობაა ([www.dgstz.de](http://www.dgstz.de)).

გვინდა სამომავლოდ გამოვიყენოთ „გერმანულ-ქართული სისხლის სამართლის ელექტრონული ჟურნალი“, როგორც ჩვენი ახალი პროექტების, ასევე სხვა ორგანიზაციებისა თუ ინიციატივების პროექტების ინფორმაციის გავრცელების პლატფორმა, რომლებიც ეღძვნება საქართველოში სისხლის სამართლის რეფორმებს. ამდენად, აღნიშნულ ჟურნალში, ამიერიდან გაკეთდება ღონისძიებათა ჩამონათვალი, რომელშიც აისახება ჩვენი ყველა ის ღონისძიება, რომელიც საინტერესო იქნება ასევე სხვა აქტიორებისათვის. დიდი სიამოვნებით გეპატიჟებით, ისარგებლოთ ამ კალენდარითა და გაეცნოთ თქვენთვის საინტერესო ღონისძიებებს.